open-index/open-wikipedia-markdown huggingface dataset:
לוק ויברט

**לוק ויברט** (באנגלית: **Luke Vibert**; נולד ב-26 בינואר 1973) הוא מוזיקאי אלקטרוני ומפיק בריטי, הידוע גם בעבודתו תחת מספר כינויים כגון פּלָאג ו-וואגון קרייסט. ויברט, שגדל בקורנוול שבבריטניה, החל לשחרר פרויקטים בשנות ה-90 בז'אנרים מגוונים, הכוללים טכנו, דראם נ' בייס וטריפ הופ.

## שנים מוקדמות: שנות ה-90
ההפקות המוזיקליות הראשונות של ויברט היו במגוון להקות, הכוללות מופע פאנק בשם Five Minute Fashion ומאוחר יותר בקבוצה בסגנון ביסטי בויז בשם Hate brothers. במהרה הוא עבר לסביבה זולה יותר, שבה הוא הפיק מוזיקה אלקטרונית בעצמו.

ויברט גדל בקורנוול ולמד בבית הספר יחד עם מספר חברי הצוות של Rephlex Records שהקים המוזיקאי אפקס טווין. ויברט וחבר נוסף מהבית הספר, ג'רמי סימונדס, הוציאו אלבום בRephlex Records תחת השם Vibert/Simmonds שמשך את תשומת הלב של חברת התקליטים Rising High. כתוצאה מהפופולריות של הסגנון בתחילת שנות ה-90, חברת התקליטים Rising High הזמינה אלבום מוזיקת אווירה מויברט, שכשסוים, נקרא Phat Lab Nightmare תחת הכינוי וואגון קרייסט ב-1993.

ויברט, תחת השם פּלָאג, היה חלוץ בתת-הז'אנר "דריל נ' בייס", שהתנסה בברייקביטים של סגנונות ג'אנגל ודראם אנד בייס. הוא המשיך בשנים אחרי להפיק יותר מוזיקה תחת השם וואגון קרייסט בשביל חברות התקליטים Rising High ו-Ninja Tune.

## שנות 2000 ואחרי
בסוף שנת 1999, ויברט החל בסיבוב הופעות עם מוזיקאי בשם בי.ג'יי קול כדי לקדם את אלבום הפיוז'ן שלהם הנקרא Stop the Panic. בשנת 2002, הוא התחיל בסדרה של שיתופי פעולה עם אפקס טווין. אף על פי שאפקס טווין ולוק ויברט מעולם לא הוציאו אלבום ביחד, אפקס טווין השתמש בשם השיר "Analord", מתוך אלבומו של ויברט הנקרא Lover's Acid. העבודות שויברט הוציא לאחר מכן היו מגוונות בסגנונם. הוא הוציא את העבודות הללו בשמות שונים, הכוללים פלאג, ספאק הנד לוק, אמן אנדרוז ועוד…

בשנת 2006, השיר "Shadows" של ויברט הופיע באלבום מיקס הנקרא "*A Bugged Out Mix"* מאת הדי-ג'יי Miss Kittin, שהגיע למקום מאה שבעים במצעד האלבומים הצרפתי.

בשנת 2007, ויברט הקים מועדון לילה עם צמד המוזיקאים Posthuman בשם "I Love Acid", על שם השיר שלו. בשנת 2019 הוא זכה באירוע המועדון הבריטי הטוב ביותר בפרסי DJ Mag. חברת תקליטים באותו השם נוסדה ב-2014, ולוק תרם שני מיני אלבומים ואלבום בשם "Valvable" שנכתב כולו על שלושה חלקי ציוד של חברת רולנד: TB303, TR808 ו-JX3P.

## דיסקוגרפיה
### אלבומים

### מיני אלבומים

### אלבומי אוסף

### סינגלים

### רמיקסים

## קישורים חיצוניים

* 

## הערות שוליים

קטגוריה:אמני מוזיקה אלקטרונית בריטים
קטגוריה:מפיקים מוזיקליים בריטים
קטגוריה:אנגלים שנולדו ב-1973
פקודת החברות

**פקודת החברות** הייתה פקודה אשר נחקקה בשנת 1929 על ידי השלטון המנדטורי בארץ ישראל.

הפקודה שיקפה את דיני החברות המקובלים באנגליה באותה תקופה. בשנת 1946 הגישה באנגליה ועדה ציבורית, בראשותו של השופט העליון ליונל כהן , דין וחשבון , שעיקרו המלצה על שינויים מקיפים בדיני החברות. בעקבות הקמת מדינת ישראל לא הוכנסו בפקודת החברות, שנותרה בתוקף גם לאחר קום המדינה, השינויים שעברו בחוק האנגלי ב-1948 כתוצאה מהמלצות ועדת כהן, והפקודה נותרה לא מעודכנת. הפקודה תוקנה מספר רב של פעמים במשך השנים, והכנסת חוקקה מספר חוקים, שהשלימו את המקומות בהם החסירה הפקודה, כחוק החברות הממשלתיות, התשל"ה-1975, או חוק ניירות ערך, התשכ"ח-1968.

בשנת 1983 התקבל נוסח חדש לפקודה, שכונה . אך התחושה בקרב אנשי המשפט הייתה, כי הוא אינו מצליח לתפקד כהסדר מקיף לדיני החברות בישראל. ביזמת הפרופסור אוריאל פרוקצ'יה מהאוניברסיטה העברית הוקמה ועדה ציבורית בראשות השופט אהרן ברק. זו הביאה ליצירת הצעת חוק החברות, התשנ"ו - 1995. לאחר ארבע שנים של דיונים מקיפים בכנסת התקבל חוק החברות. בעיקרו ביטל החוק את מרבית הוראות פקודת החברות שקדמה לו, וקבע הסדר חדש, שנכנס ברובו לתוקף ב-1 בפברואר 2000. ב-12 בדצמבר 2012 נכנס לתוקפו תיקון 20 לחוק, שמטרתו הגברת הפיקוח על שכר הבכירים בחברות. למעשה, פקודת החברות בוטלה ברובה, אך לא במלואה, ונותרו בתוקף הפרקים העוסקים באג"ח ושעבודים וכן הפרק העוסק בפירוק חברות.

## קישורים חיצוניים
* 
* 
* 

## הערות שוליים

קטגוריה:המנדט הבריטי: חוק ומשפט
קטגוריה:ישראל: פקודות
קטגוריה:דיני תאגידים
אמוג'י חציל

[ממוזער| אמוג'י החציל כפי שהוא מופיע ב[טוויטר.|222x222 פיקסלים]]
**אמוג'י החציל** (🍆) הוא אמוג'י שמכיל חציל סגול. זהו אחד האמוג'ים הנמצאים בשימוש באתרי מדיה חברתית כגון פייסבוק, טוויטר ואינסטגרם. האמוג'י מוכר בעיקר בזכות המראה הפאלי שלו, ונעשה בו שימוש תכוף בתור לשון נקייה לאיבר המין הגברי בזמן שיחות סקסטינג.

## היסטוריה
אמוג'י החציל נכלל במקור בערכות אמוג'י קנייניות של החברות היפניות SoftBank Mobile ו-au by KDDI . כאשר חברת אפל הוציאה את האייפון הראשון בשנת 2007, הייתה בו מקלדת אמוג'ים שהייתה מיועדת למשתמשים יפניים בלבד. עם זאת, לאחר שמשתמשי אייפון בארצות הברית גילו שהורדת אפליקציות יפניות מאפשרת גישה למקלדת האמוג'ים, נוצר לחץ לאפשר גישה למקלדת האמוג'ים לשאר העולם.

ב-2010, אמוג'י החציל נוסף ליוניקוד באופן רשמי כחלק מ-Unicode 6.0, תחת השם "Aubergine". הקוד של האמוג'י הוא 1F346. בשנת 2011, חברת אפל הוסיפה מקלדת אמוג'ים למערכת iOS עבור משתמשים בכל העולם.

## פופולריות ברשתות חברתיות והשפעה תרבותית
האמוג'י "חציל" משמש לעיתים קרובות לייצוג של פין בשיחות סקסטינג. שימוש זה באמוג'י נפוץ במיוחד בארצות הברית ובקנדה. לפי אתר Emojipedia, האמוג'י משודך לעיתים קרובות לאמוג'י האפרסק (🍑), שנעשה בו שימוש תכוף כדי לייצג ישבן או איברי מין נשיים.

כבר בשנת 2011, נעשה שימוש באמוג'י החציל כדי לייצג פין בטוויטר. לפי מספר מגזינים אינטרנטיים, השימוש באמוג'ים בהקשרים מיניים שינה את התדמית של החציל "מירק תמים לקיצור האהוב על אמריקה לזין רוטט". לפי אתר סלייט, "החציל הפך לפרי הפאלי הדומיננטי של אמריקה". במגזין קוסמופוליטן נכתב ש"הירק הפשוט, שהוזנח בעבר, הפך לכוכב בתוך כמה שנים, הודות להחלטה הקולקטיבית שלנו להתייחס אליו כסמל האוניברסלי לזין".

אמוג'י החציל זכה להתייחסויות רבות בתרבות הפופולרית. בשנת 2017, נטפליקס זכתה בזכויות ההפצה של סרט בשם "אמוג'י החציל". שם הסרט שונה בסופו של דבר לשם "החבילה".

באפריל 2015, אינסטגרם הוסיפה את האפשרות להשתמש באמוג'ים בהאשטאגים. זמן קצר לאחר מכן, הפלטפורמה מנעה מההאשטאג "🍆", כמו גם מכל התייחסות לחצילים, להופיע בחיפוש באפליקציה. ב-2019, פייסבוק ואינסטגרם אסרו שניהם על שימוש באמוג'י החציל או האפרסק לצד "הצהרות מיניות על חרמנות".

## ראו גם

* אמוג'י אפרסק
* אמוג'י מאוהב
* אמוג'י קקי מחייך
* אמוג'י בוכה מצחוק

## קישורים חיצוניים

## הערות שוליים

קטגוריה:אמוג'י
קטגוריה:פין
קטגוריה:תופעות אינטרנט
קטגוריה:מיניות בתרבות פופולרית
עונת 1984/1985 בליגת המשנה ההולנדית

**עונת 1984/1985 בליגת המשנה ההולנדית** הייתה העונה ה-29 של ליגת המשנה ההולנדית, שהיא הליגה ההולנדית השנייה.
בסיום עונה זו, פנלו, נימכן והראקלס אלמלו העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 14 ששיחקו בעונה הקודמת בליגה, אליהן הצטרפו, היורדות מליגת העל, DS79, הלמונד ספורט ווילם II והמצטרפת מהליגות החובבניות, ואלבייק. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 8 מש' סבב 3 בן 9 מש' וסבב 4 בן 8 משחקים כ-34 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1984
קטגוריה:תחרויות כדורגל ב-1985
נבחרת ויילס בכדורגל נשים

**נבחרת ויילס בכדורגל נשים** מייצגת את ויילס בתחרויות כדורגל נשים בינלאומיות, ומנוהלת על ידי התאחדות הכדורגל של ויילס. היא מעולם לא העפילה לגביע העולם או אליפות אירופה. 

## תחרויות בינלאומיות
### גביע העולם

:* *תיקו כולל משחקים שהוכרעו בדו־קרב [[בעיטת עונשין|בעיטות עונשין]].*

### אליפות אירופה

:* תיקו כולל משחקים שהוכרעו בדו־קרב בעיטות עונשין.

## קישורים חיצוניים

## הערות שוליים

קטגוריה:ויילס: כדורגל
ויילס
אנדרטת דרך הגבורה לחללי חיל ההנדסה במערכות ישראל

**אנדרטת דרך הגבורה לחללי חיל ההנדסה במערכות ישראל** ניצבת ליד היישוב משמר דוד שבשפלה. היא נחנכה ב-1950 לכבוד מקימי כביש הגבורה לירושלים. משנת 1982 היא משמשת כאנדרטה החילית לזכר חללי חיל ההנדסה במערכות ישראל. לידה נבנו לימים מבני הנצחה ומורשת נוספים של החיל.

## האנדרטה
האנדרטה הוקמה על גבעה בסמוך לקצהו המערבי של כביש הגבורה, ואבן הפינה לה הונחה במעמד פתיחת הכביש. היא הוקמה לכבוד ראשוני חיל ההנדסה, שהיו סוללי כביש הגבורה.

מספר גרמי מדרגות מעפילים אל רחבת האנדרטה. האנדרטה המקורית, שעוצבה על ידי משה ציפר, היא עמוד רחב מצופה אבן בגובה של 12 מטר, הניצב על גבי בסיס מסלעים. על גבי ראש העמוד נקבע סמל "ההגנה", עלה זית וחרב. תחתיו קבועה הכתובת "אם אשכחך ירושלם תשכח ימיני". במרכז החזית הקדמית של העמוד נקבע סמלו של חיל ההנדסה ותחתיו המילים: "זיכרון עולם ללוחמים ולסוללים. בדם נפשם כבשו וסללו דרך ירושלים". לידה מונפים על תרנים דגל ישראל ודגל חיל ההנדסה.

לאחר שהוחלט על הסבת האנדרטה לאנדרטה חילית הוכשר שטח מישורי מאחוריה ומעט מעליה. הוצבו בו עשרה כותלי אבן הנטויים בזווית זה אל זה, שביניהם מרווחים. שמונה מהם נושאים את שמות 611 חללי החיל שנפלו במהלך שנות קיומו. על גבי הכותל הימני נכתב: "חללי חיל ההנדסה במערכות ישראל. לזיכרון עולם". על הכותל השמאלי קבוע הפסוק: "לא ישא גוי אל גוי חרב ולא ילמדו עוד מלחמה". שורת עצים ניצבת מאחורי הכתלים.

## מבנים בקרבת האנדרטה
בעורפה של האנדרטה הוכשר שטח שבו נבנה אמפיתיאטרון ובו 3,000 מושבים ביציעים, לשם קיום טקסים. מוצבים בו מספר כלי הנדסה צבאית היסטוריים של החיל. בקרבתו הוקמו חדרי הנצחה והדרכה.

לימים הוקם בקרבת האנדרטה שביל זיכרון ומורשת ליחידות חיל ההנדסה. השביל מרוצף ומוצבות בו 24 אבני מורשת, שהכיתובים עליהן מוקדשים ליחידות החיל, לנפגעיו ולהיסטוריה שלו במערכות ישראל.

בקרבת האנדרטה מוצבים שלטי מורשת אודות קרבות מלחמת העצמאות, המהווים חלק מהשילוט בפארק יצחק רבין.

לקראת יום הזיכרון התש"ם (1980) הנפיק השירות הבולאי בול ועליו תמונת האנדרטה המקורית.

## קישורים חיצוניים

* 
* שביל המורשת, באתר עמותת חיל ההנדסה

## הערות שוליים

הנדסה
קטגוריה:אנדרטאות באזור תל אביב והמרכז
קטגוריה:חיל ההנדסה הקרבית
קטגוריה:מועצה אזורית גזר
ברק אברמוב

**ברק ברוך אברמוב** (נולד בי"א באלול ה'תשל"ט, 2 בספטמבר 1979) הוא איש עסקים ישראלי, מייסד ויושב ראש הדיקטוריון של קבוצת לאנדורה, בעליו של מועדון הכדורגל בית"ר ירושלים, ולשעבר בעליו של מועדון הכדורגל בני יהודה תל אביב.

## ביוגרפיה
אברמוב נולד בגבעתיים, בן לאב נהג מונית ולאם עקרת בית. למד בבית הספר ברנר שבעיר הולדתו. שוחרר מצה"ל לאחר כשנה וחצי עקב פריצת דיסק.

בגיל 20 החל לעבוד בסניף ארקפה הבימה בתל אביב כשוטף כלים, ובתוך כמה שנים הפך למנהל המשמרת בסניף.

### כאיש עסקים
לאחר מכן נכנס כשותף במסעדת ג'פניקה בשדרות רוטשילד בתל אביב.

ב-2006 הקים את קבוצת לאנדורה השקעות בע"מ, אשר מחזיקה בבעלותה מספר רשתות של מסעדות בישראל: רשת הסושי, ג'פניקה, רשת ההמבורגרים סוסו אנד סאנס, רשת הבשרים שיפודי ציפורה, מותג היוגורט Yogo, רשת הממתקים פינקי ועוד. על פי הודעות התקשורת, לאנדורה מתכוננת להנפקה בבורסה בתל אביב לפי שווי של קרוב למיליארד ש"ח.

ב-9 ביולי 2018 נעצר בחשד לעבירות מס והלבנת הון. ב-26 באוגוסט 2020 הודיעה פרקליטות מחוז תל אביב על כוונתה להגיש כתב אישום כנגד אברמוב שבו הואשם בקבלת דבר במרמה בנסיבות מחמירות, הלבנת הון וקשירת קשר לביצוע פשע. ב-3 בנובמבר 2021 הוחלט שלא להגיש כתב אישום כנגד אברמוב.

#### מועדוני כדורגל
ב-2016 רכש את מועדון הכדורגל בני יהודה תל אביב ממשה דמאיו. ב-2022 הודיע על מכירת הקבוצה חזרה לדמאיו, ובמקביל על תהליכי משא ומתן לרכישת בית"ר ירושלים. באוגוסט 2022, רכש את מועדון הכדורגל בית"ר ירושלים ממשה חוגג.

## חיים אישיים

אברמוב מתגורר בצפון תל אביב, רווק ואב לשלושה ילדים.

## הערות שוליים

קטגוריה:אנשי עסקים ישראלים
קטגוריה:בעלי קבוצות כדורגל בישראל
קטגוריה:בעלי בית"ר ירושלים
קטגוריה:גבעתיים: אישים
קטגוריה:ישראלים שנולדו ב-1979
רשימת המתנה

**רְשִׁימַת הַמְתָּנָה** היא רשימה של אנשים הממתנים לקבלת שירות או טיפול, שאין אפשרות לקבלו מיד, בשל ביקוש העולה על ההיצע.

רשימת המתנה מכילה את המידע האישי של הלקוחות או המשתמשים שטרם קיבלו שירות, תוך התחשבות בזכות לפרטיות. אם לא ניתן לשמור על רשימות המתנה מסיבות ארגוניות, ייווצרו תורים.

## עקרונות ארגוניים
רשימות המתנה נשמרות כחלק מניהול תהליכים עסקיים הן במגזר הפרטי והן במגזר הציבורי, ברגע שלא ניתן לשרת מיד את כל האנשים שזקוקים לשירות. מארגני רשימות ההמתנה אינם מחויבים לפעול לפי סדר הרשימה. המארגנים יכולים לקבוע את סדר העדיפויות לפי שיקול הדעת או קריטריונים שנקבעו מראש.

## בבריאות
חדר ההמתנה לרופא הוא יישום ארגוני של רשימת המתנה. מטופלים מתאספים בו עד שמגיע התור שלהם.

בבתי חולים, סדר העדיפות מתבסס על מצב המטופלים, כאשר ניתוחים דחופים מבוצעים באופן מיידי, ואילו ניתוחים לא חיוניים נמצאים ברשימת המתנה. גורם שמגביל מאוד את רשימת ההמתנה בבתי החולים הוא מספר מיטות האשפוז.

## בתעופה אזרחית
בתעופה אזרחית, רשימות המתנה הן רשימות נוסעים שנוצרו עבור חברות תעופה במהלך הרישום לטיסה, אשר נדרשים לוותר על הטיסה או לא להופיע. במקרה של סטנד ביי , לאחר שזמן הרישום לטיסה הסתיים, חברות התעופה יכולות למכור במחיר נמוך או לתת מושב לנוסעים ללא הקצאת מושב שממתינים בשער העלייה למטוס. כאשר ישנו ביקוש גבוה למושבים בטיסה, רשאית חברת התעופה ליצור רשימת המתנה, כאשר לקוחות עם סטטוס נוסע מתמיד או עובדי חברת התעופה יכולים לקבל עדיפות.

חדר ההמתנה בשדות תעופה, כמו חדר ההמתנה לרופא, הוא יישום ארגוני של רשימת המתנה. הנוסעים מתאספים בו עד שנקראים לעלות למטוס.

## רשימות המתנה בשירות הציבורי
עקרון השוויון הכללי חל על רשימות המתנה ציבוריות, כך שתתאפשר ביקורת שיפוטית על קיום רשימות ההמתנה. זה חל במיוחד על קבלה לאוניברסיטאות, קבלה לגני ילדים, תרומת איברים וכן לקבלת זיכיון.

## ראו גם

* רשימה קצרה

## הערות שוליים

המתנה
קטגוריה:מנהל עסקים
הר צ'דוויק

**הר צ'דוויק** או **הר צ'אדוויק** (באנגלית: **Mount Chadwick**) הוא הר סלעי חשוף מקרח, באזור חוף פנל של ארץ ויקטוריה שבאנטארקטיקה.

גובהו של ההר 2,440 מטרים מעל פני הים.

הר' צ'דוויק ממוקם 5 קילומטרים מזרחית - דרום-מזרחית מהר וולטון, (הר וולטון ממוקם ברכס נונאטאקי אאוטבק).

## היסטוריה
### גילוי ומיפוי ההר

הר צ'דוויק מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים של ארצות הברית.

ההר נקרא על שמו של דן מ. צ'דוויק (Dan M. Chadwick), ששימש כמטאורולוג בתחנת הקוטב הדרומי (התחנה האנטארקטית אמונדסן-סקוט) בשנת 1968.

צ'דוויק
צ'דוויק
Rich Love

"**Rich Love**" הוא סינגל של להקת הפופ רוק האמריקאית ואן ריפאבליק והצמד המוזיקלי הנורווגי סיב. השיר נכתב על ידי ברנט קטצ'ל, סיב וראיין טדר, והופק על ידי סיב וראיין טדר. השיר יצא, על ידי חברות התקליטים מוזלי מיוזיק גרופ ואינטרסקופ רקורדס, ב-14 ביולי 2017.

נכון ליולי 2022, השיר הושמע למעלה מ-289 מיליון פעמים בספוטיפיי.

## ביקורת
סברינה פינקלשטיין, מהמגזין בילבורד, אמרה כי השיר הוא שיר "טרופי חלק ואנרגטי". עוד אמרה כי: "ההתעסקות של ואן ריפאבליק במוזיקת דאנס יוצר ג'אם קיץ שאנחנו יכולים לעמוד מאחוריו". קתרינה ריס, מ-*CelebMix*, אמרה כי השיר "מדבק" ו-"מציג צד קצת שונה של ואן ריפאבליק". עוד אמרה כי השיר הוא "שיר ריקוד חלקלק [אשר] מתרחק [מה]סאונד ההמנוני" של ואן ריפאבליק. קרלי פאוול, מ-*YourEDM*, אמרה כי השיר הוא "עוד שיר מיינסטרים", ואמרה כי השיר "כמעט קליט מדי בזכות הרפרטואר של ואן ריפאבליק במוזיקת פופ ראויה ללהיט". עוד אמרה כי "כמעט ולא אפשרי לא לשיר אותו". אריק מאהל, מ-*EDM Sauce*, כתב כי השירה "מדהימה" ו-"חלקה כמשי וזורמת באופן טבעי עם העיבודים המדהימים", ואמר כי השיר "קליט" ו-"סולידי". בנוסף, הוא אמר כי יש דמיון בין השיר לרמיקס של סיב ל-"I Took a Pill in Ibiza" של מייק פוזנר, באומרו: "אין שום דבר רע בעניין הזה, אבל אנחנו רק יודעים שסיב יכול היה להביא קצת יותר." קווין אפזה, מ-*Directlyrics*, אמר כי השיר הוא שיר "פולק-פופ שמזכיר את אביצ'י", וכן שיר "מוזיקת דאנס אלקטרונית אינסטרומנטלי". בנוסף, הוא טען כי השיר "נשמע קצת גנרי בכללותו".

## וידאו קליפ
הווידאו קליפ, שבוים על ידי אייזיק רנץ, יצא בערוץ היוטיוב של ואן ריפאבליק ב-29 בספטמבר 2017. נכון ליולי 2022, הווידאו קליפ נצפה למעלה מ-73 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:בלדות פופ
קטגוריה:שירי דאנס-פופ
קטגוריה:שירי פולק-פופ
קטגוריה:שירים אלקטרוניים אמריקאיים
קטגוריה:סינגלים בהוצאת אינטרסקופ רקורדס
משה יהושע לנדא

**רבי משה יהושע לנדא** (ח' בניסן ה'תרפ"א, 16 באפריל 1921 – ה' באדר ה'תש"מ, 22 בפברואר 1980) היה מרבני חוג חזון איש, וראש ישיבת שאגת אריה. חיבר ספר בשם ישועת משה, וכן ספר 'דת משה ויהודית' על ענייני פאה נכרית.

## ביוגרפיה
משה יהושע נולד בירושלים לרבי לוי יצחק חסיד צאנז. בצעירותו למד בישיבת עץ חיים, ונישא למלכה דינה לבית פרוש (בתו של רבי עקיבה פרוש). לאחר נישואיו התגורר בשכונת שערי חסד, כשהוא נמנה עם תלמידיו של הרב מטשעבין, וכן התיידד עם רבי שלמה זלמן אוירבך. כמו כן היה מקורב לרבי יצחק זאב סולובייצ'יק, כשלאחר פטירת החזון איש, הרבה לפקוד אותו.

לנדא היה מתלמידיו הקרובים של החזון איש, והיה מקפיד לפקוד את ביתו אחת לשבוע, יחד עם תלמידים קרובים נוספים, דוגמת רבי חיים ברים, ורבי יהודה שפירא, תלמידים אלו נחשבו בעיני החזון איש שלא זכה לבנים, כבניו.

היה נוהג לחזור לביתו בשבת, כשבמשך כל השבוע היה לומד מחוץ לביתו. תקופה מסוימת קבע לימודו בישיבת מיר, כשסביבו נוצרה חבורת לימוד.

נפטר ביום ה' באדר ה'תש"מ ונקבר בהר הזיתים.

כך תיאר רבי חיים ברים את יום פטירתו:

## תפקידיו
שימש כראש הכולל שבישיבת "שאגת אריה" בשכונת שערי חסד. נבחר כאחד מחברי מועצת השבעים של העדה החרדית, ואף שימש כיו"ר נאמני העדה החרדית.

פרסם מעת לעת מאמרים ושירים בעיתון קול ישראל.

## משפחתו
אחיו, הוא הסופר בצלאל לנדוי.

בנו, רבי יעקב אהרן לנדא (נפטר בי' בטבת ה'תשע"ט).

## ספרו
לאחר פטירתו יצאו לאור כתביו וחידושיו בספר שנקרא "ישועות משה".

## קישורים חיצוניים

; ספריו ומאמריו
* 
* ספר דת משה ויהודית - הגאון רבי משה יהושע לנדא
* 

; אודותיו
* 
* 

## הערות שוליים

קטגוריה:תלמידי החזון איש
קטגוריה:בוגרי ישיבת עץ חיים
קטגוריה:יהודים הקבורים בהר הזיתים
קטגוריה:ישראלים שנולדו ב-1921
קטגוריה:ישראלים שנפטרו ב-1980
קארן הקרופ

**קארן אנג'לו הקרופ** (בדנית: **Karen Angelo Hækkerup** נולדה ב-12 ביוני 1974) היא פוליטיקאית דנית מהמפלגה הסוציאל-דמוקרטית אשר שימשה כשרת הרווחה והשילוב, שרת המזון, החקלאות והדיג ושרת המשפטים.

## ביוגרפיה
הקרופ נולדה בהילרוד ב-12 ביוני 1974. היא למדה היסטוריה באוניברסיטת אודנסה, ובשנת 2000 השלימה תואר ראשון במדעי המדינה באוניברסיטת קופנהגן. באותה שנה נישאה לאולה הקרופ, אזרח נורווגי שבהמשך הפך לחבר הסטורטינג הנורווגי. יש להם שלושה ילדים והם מתגוררים בדראגר שבדנמרק.

בשנת 2005 נבחרה הקרופ לראשונה לפרלמנט הדני מטעם מחוז הבחירה טארנבי. ב-3 באוקטובר 2011 היא מונתה לשרת הרווחה והשילוב בממשלתה של הלה ת'ורנינג שמידט. לקראת סוף דרכה של הממשלה, ב-9 באוגוסט 2013, מונתה לשרת המזון, החקלאות והדיג, עד הקמתה של ממשלת תו'רנינג השנייה ב-12 בדצמבר 2013, אז מונתה לשרת המשפטים. ב-10 באוקטובר 2014 פרשה במפתיע מהתפקיד והפכה למנהלת חברת הלובינג Landbrug & Fødevarer. ב-1 באוקטובר 2018 פרשה מהנהלת החברה. ב-2019 מונתה למזכירת UNICEF בדנמרק.

## קישורים חיצוניים

* קארן הקרופ באתר הפולקטינג

קטגוריה:פוליטיקאים דנים
קטגוריה:ילידות 1974
קטגוריה:דנים שנולדו ב-1974
בנדיקטה קיאר

**בנדיקטה קיאר** (בדנית: **Benedikte Kiær** נולדה ב-10 בדצמבר 1969) היא פוליטיקאית דנית ממפלגת העם השמרנית אשר שימשה כשרת הרווחה בממשלתו של לארס לקה ראסמוסן. משמשת כיום כראש עיריית הלסינור.

## ביוגרפיה
קיאר נולדה בגנטופטה ב-10 בדצמבר 1969 ולמדה תקשורת באוניברסיטת קופנהגן. היא שימשה כיועצת תקשורת במספר חברות, ובמקביל החלה לטפח קריירה פוליטית במסגרת מפלגת העם השמרנית. ב-2006 נבחרה כחברה במועצת מחוז הבירה, וב-2010 נבחרה למועצת העיר הלסינור. היא ניסתה שלוש פעמים להיבחר לפולקטינג בשלושה מחוזות בחירה שונים, אולם לא הצליחה להיבחר. ב-23 בפברואר 2010 היא מונתה לשרת הרווחה וכיהנה בתפקיד עד 3 באוקטובר 2011. באותה שנה היא הצליחה להיבחר לראשונה לפולקטינג, ובמקביל מונתה לדוברת מפלגת העם השמרנית. ב-27 ביוני 2012 היא הודיעה על מועמדותה לראשות עיריית הלסינור מטעם השמרנים. בעזרת מהלך פוליטי, היא הצליחה להוביל להדחתו של ראש העיר המכהן פר טארסבול, וב-1 בינואר 2014 נכנסה ללשכתו. במקביל היא התפטרה מחברותה בפולקטינג.

## קישורים חיצוניים
* 

* בנדיקטה קיאר באתר הפולקטינג

קטגוריה:פוליטיקאים דנים
קטגוריה:ילידות 1969
קטגוריה:דנים שנולדו ב-1969
נואה קרופורד

**נואה קיילב קרופורד** (באנגלית: **Noah Caleb Crawford**; נולד ב-13 באוקטובר 1994) הוא שחקן וזמר אמריקאי. הוא התפרסם הדל תפקידו כארל היקי בצעירותו בסדרה "קוראים לי ארל" (2005–2009) ברשת NBC, ולאחר מכן בתור נלסון בקסטר, אחת הדמויות הראשיות בסדרה "המדריך לרוק" (2012) בניקלודיאון.

## ביוגרפיה
קרופורד נולד באוקלהומה סיטי, אוקלהומה; בנם של ריצ' קרפורד, בעליו של חנות לחיות מחמד ושל ג'ניפר קרופורד. יש לו שלוש אחיות צעירות יותר: האנה, אוליביה ובלה, ואחות גדולה לינדזי שמתגוררת בנורמן, אוקלהומה עם בעלה ג'וש ובתם. הוא התחיל שיעורי משחק באוקלהומה כשהיה רק בן 5.

## קריירה
מ-2005 עד 2009, כשהוא בן עשר, הוא שיחק בסדרת הטלוויזיה  "קוראים לי ארל" מבית רשת NBC, שעליו היה מועמד לפרס האמן הצעיר ב-2007. לאחר מכן בשנת 2008 דיבב את קול הדמות ג'יימס רוג'רס (הבן של קפטן אמריקה והאלמנה השחורה) בסרט שייצא ישירות לווידאו "הנוקמים: דור ההמשך" כחלק מסדרת הסרטים "Marvel Animated Features". 

בנוסף, שיחק בתפקיד אורח בסדרות הטלוויזיה "שני מלכים" ו"טרו ג'קסון" . בשנת 2012, קרופורד שיחק בתפקיד נלסון בקסטר בסיטקום של ניקלודיאון "המדריך לרוק" ששודרה במשך עונה אחת.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים אמריקאים
קטגוריה:אמריקאים שנולדו ב-1994
לב שטרנברג

**לב שטרנברג** (ברוסית: **Лев Ште́рнберг**; 3 במאי 1861 – 14 באוגוסט 1927) היה אתנוגרף רוסי וסובייטי ממוצא יהודי, אשר בין השנים 1889 עד 1897 חקר את הילידים באזור סחלין ובסיביר עבור המוזיאון האמריקאי להיסטוריה של הטבע, בעיר ניו יורק.

## ביוגרפיה
שטרנברג התמחה בפיזיקה ומתמטיקה באוניברסיטת סנט פטרבורג. מאוחר יותר הוא התמחה במשפטים באוניברסיטת נובורוזיסק. הוא היה פעיל שהצטרף ל-Narodnaya Volya נרודניה ווליה וערך את הפרסומים שלהם הוא לא היה מרקסיסט אך הוא נעצר על ידי השלטונות הרוסיים ב-27 באפריל 1886 בגין השתתפות בנרודניה ווליה שהוכרזה כארגון טרור אנטי-צארי.

הוא שהה שלוש שנים בכלא באודסה. לאחר מכן הוגלה למושבת העונשין בסחלין לעונש של עשר שנות מאסר. הוא גורש מאודסה על הסירה פטרבורג ב-19 במרץ 1889, והגיע לנמל אלכסנדרובסק, סחלין, ב-19 במאי 1889.

שטרנברג העסיק את הרשויות בשל פעילותו בכל הנוגע לזכויות אסירים וכן בזכויות הילידים. השלטונות שלחו אותו לקהילה הנידחת של ויאכטו, 100 ק"מ צפונית לפורט אלכסנדרובסק, שם החל לראשונה בעבודת השדה האתנוגרפית שלו על השבטים הילידים. הוא חזר לביתו אך הוחזק במעצר בית שנים נוספות.

לב שטרנברג היה דמות רוסית חשובה בתחום האנתרופולוגיה החדשה. שטרנברג, בסיועו של ולדימיר בוגוראז, ארגן את המרכז האתנוגרפי הרוסי הראשון באוניברסיטת סנט פטרסבורג, לאחר המהפכה הרוסית ב-1917.

נפטר בשנת 1927. נקבר בבית הקברות פראוברז'נסקי היהודי.
## קישורים חיצוניים

* 

## הערות שוליים

קטגוריה:אתנוגרפיה
קטגוריה:מדענים יהודים
קטגוריה:מהפכנים יהודים רוסים
קטגוריה:יהודים רוסים
קטגוריה:בוגרי אוניברסיטת אודסה
קטגוריה:אישים הקבורים בית הקברות פראוברז'נסקי היהודי
קטגוריה:רוסים שנולדו ב-1861
קטגוריה:נפטרים ב-1927
לי יאנג

**לי יאנג** (נולדה ב-1986) היא סופרת ילדים ישראלית.

## ביוגרפיה
לי יאנג גדלה בתל אביב. היא צאצאית של המשוררת והסופרת אסתר ראב. אמה היא רואת חשבון שעבדה בחברות בינלאומיות ואביה היה דיפלומט. עקב הקריירות של הוריה התגוררה כעשור בלונדון ובברלין ושבה ארצה בשנת 2016. יאנג קיבלה תואר ראשון במוזיקה מהאקדמיה בלונדון בשנת 2007 ותואר שני בכלכלה וניהול מבית הספר לכלכלה של לונדון (LSE) בשנת 2009. היא ניהלה את האופרציה הבינלאומית של Airbnb מאירופה, והשיקה את פעילות החברה בישראל, ביוון ובטורקיה. כיום היא עוסקת בהשקעות בהון סיכון.

בינואר 2022 החלה יאנג להגיש פודקאסט ברדיו תל אביב על ספרות ילדים.

במאי 2023 החלה יאנג להגיש פינה שבועית על ספרות ילדים, "ההמלצה של לי", בתוכנית פותחים יום של רשת 13.

יאנג נשואה לאוליבר, אותו הכירה בעת שהותה בברלין, ולזוג שלושה ילדים.

## יצירתה
יאנג כתבה למגירה עוד מנעוריה, בעיקר ספרי פנטזיה. ספרה הראשון, ממלכת השינה, יצא בהוצאת אוריון בשנת 2020 ועסק בנושא טקסי השינה של הילדים. בשנת 2021 יצא לאור ספרה השני, אור קטן, בהוצאת טפר. יאנג תרמה 400 עותקים מספרה השלישי, למר קו נתפס הגב, הוצאת אוריון 2021, לילדי ויצו העולמית. הספר למר קו נתפס הגב יצא לאור במאי 2022 בהוצאה מחודשת תחת הוצאת סטימצקי.

בפברואר 2022 ראה אור ספרה הרביעי, כוכב לעוגה, בהוצאת סטימצקי. ספרה החמישי, ״בעיה באמבטיה״, ראה אור בחודש יולי 2022 בהוצאת כנרת זמורה-ביתן דביר. ספרה השישי, "נסיכה", ראה אור במרץ 2024 בהוצאת אגם.

## קישורים חיצוניים

* 
* פודקאסט ספרות הילדים עם לי יאנג, אתר רדיו תל אביב
* ראיון עם לי יאנג על הרגלי שינה טובים לילדים וספרות, רדיו 103
* ראיון עם לי יאנג ברדיו קסם 106FM
* המלצה על ספרה ממלכת השינה בתוכנית פותחים יום, רשת 13
* טור של לי יאנג במקור ראשון
* 

## הערות שוליים

קטגוריה:סופרות ישראליות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:ישראליות שנולדו ב-1986
מורטן בסקואו

**מורטן בסקואו** (בדנית: **Morten Bødskov** נולד ב-1 במאי 1970) הוא פוליטיקאי דני מהמפלגה הסוציאל-דמוקרטית אשר שימש כשר המשפטים בין 2011–2013, כשר המיסוי בין 2019–2022, כשר ההגנה במהלך שנת 2022, וכיום משמש כשר העסקים.

## ביוגרפיה
בסקואו נולד בקארופ ב-1 במאי 1970. מגיל צעיר הוא גילה עניין בפוליטיקה, ובגיל 15 הצטרף לנוער הסוציאל-דמוקרטי של דנמרק. הוא המשיך לפעול בארגון במשך שנים רבות, עד שב-1996 הפך לנשיא הארגון. ב-2001 נבחר לפולקטינג מטעם מחוז הבחירה של קופנהגן. ב-2005 הוא מונה בידי מנהיגת הסוציאל-דמוקרטים הלה ת'ורנינג שמידט לסגן יו"ר הסיעה בפולקטינג. ב-2007 נבחר לפולקטינג מטעם מחוז הבחירה של קופנהגן רבתי ומאז המשיך להיבחר ברציפות עד ימינו.

ב-3 באוקטובר 2011 מונה לשר המשפטים בממשלתה של ת'ורנינג שמידט. הוא כיהן בתפקיד עד 11 בדצמבר 2013. בתקופתו הוא פעל להילחם בכנופיות האופנוענים בדנמרק. לאחר שהתגלה כי הסתיר פרטים מוועדת המשפט של הפולקטינג, הוא נאלץ לפרוש מתפקידו. ב-27 ביוני 2019 הוא מונה לשר המיסוי בממשלתה של מדה פרדריקסן. ב-4 בפברואר 2022 הוא הועבר לשמש כשר ההגנה בממשלתה השנייה של פרדריקסן. ב-15 בדצמבר של אותה שנה הוא הועבר להיות שר העסקים.

## קישורים חיצוניים

* מורטן בסקואו באתר הפולקטינג

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים דנים
קטגוריה:דנים שנולדו ב-1970
ז'ראר ואן קלנברגה

**ז'ראר ואן קלנברגה** (בהולנדית: **Gerard Van Caelenberge**; נולד ב-6 בספטמבר 1952) הוא גנרל בלגי בדימוס אשר שימש כראש ההגנה (מקביל לרמטכ"ל) של הכוחות המזוינים של בלגיה, בין 2012–2016.

## ביוגרפיה
קלנברגה נולד באנטוורפן ב-6 בספטמבר 1952. הוא למד בקולג' סן מישל בבריסל, ולאחר מכן בבית הספר המלכותי לצוערים בליר. ב-1970 הוא החל ללמוד באקדמיה הצבאית המלכותית של הצבא הבלגי ועבר הכשרה כטייס קרבי. הוא סיים את לימודיו ב-1975. הוא הוכשר בשימוש במטוסים שונים ולמד בבתי ספר צבאיים בבריטניה ובאקדמיית נאט"ו להגנה ברומא. בין 2001–2002 הוא פיקד על חיל האוויר הטקטי ה-10 לפני שהועבר למטה הכללי ומונה לסגן ראש אגף המבצעים. בין 2005–2006 שימש כשלישו הצבאי של אלברט השני, מלך הבלגים. לאחר מכן שימש כמפקד חיל האוויר הבלגי עד 2008. במקביל הוא שימש גם כמפקד קבוצת הקרב האירופית. ב-29 במרץ 2012 הוא מונה לראש ההגנה (מקביל לרמטכ"ל) וכיהן בתפקיד עד 13 ביולי 2016.

## קישורים חיצוניים

* ז'ראר ואן קלנברגה באתר הצבא הבלגי
* ז'ראר ואן קלנברגה באתר נאט"ו

קטגוריה:גנרלים בלגים
קטגוריה:מפקדי צבאות סדירים בעת החדשה: אישים
קטגוריה:טייסים צבאיים
קטגוריה:בלגים שנולדו ב-1952
ולדימיר בוגוראז

**ולדימיר בוגוראז** (ברוסית: **Влади́мир Богора́з**, נולד בשם נתן בוגוראז; 27 באפריל 1865- 10 במאי 1936) היה מהפכן, סופר ואנתרופולוג רוסי, הידוע במיוחד במחקריו על אנשי הצ'וקצ'י בסיביר.

## ביוגרפיה
בוגוראז נולד בעיר אוברוך במשפחתו של מורה בבית ספר יהודי. בוגוראז שינה את שם הולדתו מנתן לוולדימיר לאחר שהתנצר בבגרותו. כשסיים את גימנסיה צ'כוב ב-1882, הוא נרשם לפקולטה למשפטים של אוניברסיטת סנט פטרבורג, אך פוטר בשל פעילות מהפכנית עם נרודניה ווליה והוגלה לעיר הוריו, שם בילה 11 חודשים בכלא בגין תעמולה מהפכנית. בשנת 1886, הוא עבר לסנט פטרסבורג, שם נעצר והוגלה מאוחר יותר לצפון מזרח סיביר, ליד יקוטסק (1889–1899), שם חקר את העם הצ'וקצ'י, אורח חייהם, מסורותיו, שפתו ואמונותיו, ואסף חומר רב ערך.

בוגוראז פרסם את יצירותיו הספרותיות הראשונות בתחילת שנות ה-80, אך הוא התפרסם בשנים 1896–1897 תחת השם הבדוי הספרותי Tan על שירים ורומנים שפורסמו בכתבי עת שונים. ב-1899 פרסם את הספר "סיפורי צ'וקצ'י" וב-1900 "שירים".

החומרים האתנוגרפיים שפרסם בכתבי העת של האקדמיה הרוסית למדעים, כגון "דגימות של חומרים לחקר השפה והפולקלור של צ'וקצ'י" ו"מחקרי השפה והפולקלור של הצ'וקצ'י שנאספו במחוז קולימה", היו תרומה רבת ערך לפיתוח הבלשנות. ועשה את המחבר ידוע ברחבי העולם. בשנת 1899, בהמלצת האקדמיה למדעים, הוזמן בוגוראז על ידי המוזיאון האמריקאי להיסטוריה של הטבע בניו יורק למשלחת לצפון הפסיפיק (1900–1901) שמטרתה לחקור את האתנוגרפיה, האנתרופולוגיה והארכאולוגיה של החופים הצפוניים של האוקיינוס השקט. שם בוגוראז וחברו ולדימיר יוכלסון היו אחראים על אזור אנאדיר בסיביר, אספו חומרים למחקרים אתנוגרפיים של צ'וקצ'י, קוריאקים, לאמוטים ועמים סיביריים ילידים אחרים. הוא עזב את רוסיה מסיבות פוליטיות ב-1901 והתיישב בעיר ניו יורק, שם הפך לאוצר המוזיאון האמריקאי להיסטוריה של הטבע והפיק את יצירותיו האנתרופולוגיות הגדולות על הצ'וקצ'י (1904–1909).

בוגוראז חזר לרוסיה בשנת 1904. ועזר בארגון קונגרס האיכרים הראשון. ב-1910 יצא לאור אוסף מיצירותיו בעשרה כרכים. ב-1917 הוא הפך לפרופסור לאתנולוגיה באוניברסיטת פטרוגרד. בוגוראז, בעזרתו של לב שטרנברג, ארגן את המרכז האתנוגרפי הרוסי הראשון באוניברסיטה. במהלך שנות ה-20 וה-30 הוא עשה עבודה אנתרופולוגית חשובה ביצירת והוראת שפות כתובות עבור עמים סיביריים ילידים והקים את המכון בלנינגרד לחקר עמי הצפון.

בפגישות שונות הואשם המהפכן הזקן בכך שהפך את המכון למעבדה מדעית, בניסיון לפצל את המכון ולהשיג כוח אישי של "התלהבות מהתרבות הפופוליסטית ושל גישה סנטימנטלית לעמי הצפון"; של הכחשת קיומם של מעמדות בקרב הילידים ו"כתוצאה מכך... הגן עליהם מפני ההשפעה (המזיקה כביכול) של הפיתוח הכלכלי".

אבל בוגוראז ובני בריתו הגנו על עצמם בתקיפות, ובטענה שהם דבקים בקו הפוליטי החדש (הגדרת השמאנים ככוהנים, הפעלת ניתוח מעמדי קפדני על השבטים והנחת היסוד לקולקטיביזציה) הם הצליחו לשמור על עמדותיהם, למרות שהם נותרו תחת בדיקה מדוקדקת.

## קישורים חיצוניים

* 
* 

## הערות שוליים

קטגוריה:אנתרופולוגיה
קטגוריה:אתנוגרפיה
קטגוריה:סופרים רוסים
קטגוריה:מדענים רוסים
קטגוריה:יהודים שהתנצרו
קטגוריה:רוסים שנולדו ב-1865
קטגוריה:רוסים שנפטרו ב-1936
בן מור

**בן אלכסנדר מור** (באנגלית: **Ben Alexander Moore**; נולד ב-13 במאי 1995) הוא כדורסלן אמריקאי המשחק בעמדת הפאוור פורוורד בהפועל גלבוע גליל מליגת העל בכדורסל.

## קריירה
מור שיחק כדורסל מכללות באוניברסיטת סאות'רן מתודיסט, ובארבע שנים העמיד ממוצעים של 9 נקודות ו-5.8 ריבאונדים למשחק.

לאחר שלא נבחר בדראפט ה-NBA 2017 הצטרף לסגל אינדיאנה פייסרס לליגת הקיץ של ה-NBA, וב-15 באוגוסט חתם על חוזה בפורט ויין מאד אנטס, קבוצת ליגת הפיתוח של המועדון. ב-12 בינואר 2018 חתם על חוזה דו כיווני עם פורט ויין ואינדיאנה, ולאחר ששוחרר מהפייסרס ב-3 בנובמבר חתם על נוסף חוזה בפורט ויין. ב-20 בנובמבר 2018 חתם על חוזה דו כיווני עם סן אנטוניו ספרס וקבוצת ליגת הפיתוח שלה אוסטין ספרס, אך לא שיחק בקבוצת ה-NBA. בקיץ 2019 שיחק במדי הספרס בליגת הקיץ אך בתום הטורניר לא קיבל הצעה וב-12 בספטמבר 2019 חתם בגלאטסראיי מליגת העל הטורקית בכדורסל. ב-12 בדצמבר שב לפורט ויין ועד תום העונה העמיד ממוצעים של 13.9 נקודות ו-9.2 ריבאונדים למשחק.

ב-9 בנובמבר 2020 חתם בסאות' איסט מלבורן פיניקס מה-NBL האוסטרלית.

ב-6 בפברואר 2022 נרכש על ידי ממפיס האסל מליגת הפיתוח של ה-NBA. ב-2 באפריל חתם במטס דה גואינבו מליגת העל הפוארטו ריקנית.

ב-30 ביולי 2022 חתם בהפועל באר שבע מליגת העל בכדורסל. בעונת  הוא רשם ממוצעים של 15.9 נקודות ו-8 ריבאונדים למשחק וזכה עם באר שבע ב.

ב-10 ביולי 2023 חתם בבודרומספור הטורקית.

ב-28 ביולי 2024 חתם מור בהפועל גלבוע גליל מליגת העל בכדורסל.

## קריירה בנבחרת הלאומית
בספטמבר 2018 שיחק מור שני משחקים במדי נבחרת ארצות הברית בכדורסל במסגרת מוקדמות גביע העולם בכדורסל 2019.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל

## הערות שוליים

קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת סאות'רן מתודיסט
קטגוריה:כדורסלני פורט ויין מאד אנטס
קטגוריה:כדורסלני אינדיאנה פייסרס
קטגוריה:כדורסלני אוסטין ספרס
קטגוריה:כדורסלני גלאטסראיי
קטגוריה:כדורסלני ממפיס האסל
קטגוריה:כדורסלני הפועל באר שבע
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1995
גל סרי

**גל סרי** (נולדה ב-5 ביולי 1991) היא שחקנית, קריינית, מדבבת ויוצרת ישראלית.

## ביוגרפיה
סרי נולדה וגדלה בעיר תל אביב לשחקנים שרית סרי ומתי סרי. פחות משנה לפני שגל נולדה, נהרגה אחותה הגדולה ליאור ב-22 באוגוסט 1990 כשהייתה בת 3 בלבד, בחנות בכיכר המדינה בתל אביב.

בין השנים 1997–2009 למדה בבית הספר לאומנויות על שם טד אריסון ובתיכון א' לאומנויות. בגיל 6 החלה לעסוק בדיבוב. בשנת 2000 השתתפה בתוכנית הטלווזיה "בראבו", תחרות כישרונות צעירים בהנחיית טוביה צפיר ומיכל ינאי.

בין השנים 2009–2011 שירתה כשחקנית בתיאטרון צה"ל. לאחר מכן עם שחרורה, החלה לכתוב ולביים הצגות בתיאטרון צה"ל.

בשנים 2012–2015 למדה משחק בבית הספר Neighborhood Playhouse School of the Theatre שבניו-יורק, שם התמקצעה בשיטת מייזנר.

החל מ-2016 ועד היום, פועלת כשחקנית וכיוצרת בתחום התיאטרון והטלוויזיה בישראל.

בשנת 2019 זכתה במשותף בפרס הצגת השנה לנוער של טקס פרסי אסטיג', על כתיבתה במשותף והשתתפות בהצגה "נראתה לאחרונה" של תיאטרון אורנה פורת, בשנת 2024 זכתה הן בפרס המחזה הטוב ביותר והן בפרס ההצגה הטובה ביותר על המחזה לנוער "כמעט מושלמת" אותו כתבה ושעוסק בדימוי גוף, וזאת במסגרת פסטיבל סוליקו של תיאטרון השעה הישראלי.

מלמדת את שיטת מייזנר בקאמרי אקדמי ובבית הספר למשחק ״הסטודיו״.

בוגרת תואר ראשון במסלול של ניהול - אומנויות באוניברסיטה הפתוחה.

## קריירה

## חיים אישיים
נשואה ליאיר סלוצקי ואמא לבת. מנהלת אורח חיים טבעוני מאז שנת 2014.

## קישורים חיצוניים
הקורס הדיגיטלי פשוט לקחת https://galseri.co.il/
* גל סרי באתר פרי כפרי ייצוג וניהול אמנים
* גל סרי באתר שח"ם, ארגון שחקני ישראל

## הערות שוליים

קטגוריה:במאיות ישראליות
2022 07
קטגוריה:שחקניות ישראליות
קטגוריה:שחקנים ישראלים
קטגוריה:מדבבות ישראליות
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:טבעוניות ישראליות
קטגוריה:במאים ישראלים
קטגוריה:מדבבים ישראלים
קטגוריה:טבעונים ישראלים
קטגוריה:משתתפי בראבו
קטגוריה:יוצרות בעברית
קטגוריה:יוצרים בעברית
קטגוריה:ישראליות שנולדו ב-1991
קטגוריה:ישראלים שנולדו ב-1991
שלום יצחק לויטן

הרב **שלום יצחק לויטן** (נכתב גם: **לוויטאן**; י"ב תמוז ה'תרל"ח, 13 ביולי 1878 – אב ה'תש"א, קיץ 1941) היה רבן של וריאנה, מיישאד, אוסלו ושווקשנה. עורך "המגיד (מגד ירחים)", מחבר הספרים 'דברי שלום' ו'ילקוט הדרוש'. נספה בשואה.

## ביוגרפיה
נולד באיירגולה שבליטא לרב דוד בן ציון ועטיל (בת חיים סופר מרוגולה שבליטא). בין השנים תר"ע-תרע"ה (1910–1915) כיהן כרבה של מיישאד, שאותה נאלץ לעזוב במהלך מלחמת העולם הראשונה. בהמשך התמנה כרב קהילת "עדת ישראל" באוסלו (אז נקראה כריסטיאנה). לימים התמנה כאב"ד אוסלו.

בשנת ה'תרצ"א התמנה לרבנות שווקשנה ושב לליטא. נספה בשואה בהיידקרוג (שילוטה) בקיץ ה'תש"א. מחידושיו נדפסו בכתבי עת תורניים 'שערי תורה' ו'דגל התורה'. כמו כן, הרב לויטן התעסק בהוצאה לאור של ספרים בנושאי יהדות, וכתב מאמרים בקבצים תורניים, ועוד.

### רבנותו באוסלו
בשנת תרפ"ז, פנו כמה מבני הקהילה היהודית באוסלו לרב קוק, וביקשו למנות רב נוסף לצד הרב לויטן. הרב קוק השיב להם שהרב לויטן ראוי לשמש ברבנות, והוסיף: "וכאשר אני יודע ששאלת הרבנות, כשהיא מתעוררת במצב של סכסוכים, ובפרט כשבא רב חדש במקום שיושב שם כבר רב מובהק, תמיד מתהוים חיכוכים והפרעות סדרים בענייני העדה, על כן בתור דרישת שלומה של העדה היקרה, הנני מבקש בזה מכבודם ומכל האנשים הנאמנים לשלום אחינו, לחזק את ידי הרב הגדול מר לעוויטאן נ"י ולקבלו עליהם לרב אב"ד לכל המפלגות השונות אשר בקהלתם".

### יחסו לציונות
הרב לויטן יצר קשר עם הרב קוק בנוגע לתמיכה בתנועה הציונית ועסק רבות בפעילות ציונית באזורו.

## ספריו
* **דברי שלום** - עיונים בהלכה ובאגדות חז"ל. בודפשט התרפ"ד.
* **ילקוט הדרוש**, כתבו בשיתוף עם הרב אליעזר ליפא וייסבלום, התר"פ.

## קישורים חיצוניים
* הרב שלום יצחק לויטן, באתר אישי ישראל

## הערות שוליים

קטגוריה:רבנים ליטאים
קטגוריה:רבנים נורווגים
קטגוריה:רבנים שנספו בשואה
קטגוריה:ילידי 1878
קטגוריה:ליטאים שנפטרו ב-1941
יאיר קפלן

**יאיר קפלן** (נולד ב-11 באוגוסט 1971, כ' באב ה'תשל"א) הוא מנכ"ל בנק ירושלים.

## ביוגרפיה
קפלן נולד בירושלים (1971), דור שביעי בארץ ישראל למשפחה מצד אביו. אביו היה היועץ המשפטי הראשי של נציב תלונות הציבור במשרד מבקר המדינה.

בנעוריו למד קפלן בתיכון הימלפרב בירושלים ואת שירותו הצבאי עשה בנח"ל המוצנח. קפלן בעל תואר ראשון בהצטיינות בכלכלה ובמנהל עסקים ותואר שני בהצטיינות במנהל עסקים עם התמחות במימון ושיווק, שניהם מהאוניברסיטה העברית.

### קריירה מקצועית
ב-1994 הצטרף קפלן לבנק ישראל, ומילא שם תפקידים שונים בחטיבת הפיקוח על הבנקים. בין היתר השתתף בתהליכי הפרטת בנקים ובהיערכות להוראות בזל 2 במערכת הבנקאית. בתפקידו האחרון בבנק היה סגן ממונה על הרישוי.

ב-2001 התמנה לסמנכ"ל וראש סקטור החברות בסיטיבנק ישראל, ולאחר מכן קודם לתפקיד סמנכ"ל.

בשנים 2006 עד 2008 היה מנכ"ל "כלל מימון קרדיט" מקבוצת כלל ביטוח, ולאחר מכן עבר לחברת כרטיסי אשראי לישראל שם כיהן כסמנכ"ל החברה וראש אגף עסקים ואשראי.

בשנים 2015 עד 2017 שימש כיו"ר עמותת מאירים. ב-2018 ניסה קפלן להיבחר כדירקטור בבנק לאומי, אך משלא נבחר התמנה לסמנכ"ל בכיר ומנהל השקעות ראשי בהכשרה חברה לביטוח.

בשנים 2018 עד 2022 שימש כדירקטור וחבר בוועדת האשראי העליונה של קבוצת הראל ביטוח ופיננסים. באפריל 2022 מונה למנכ"ל בנק ירושלים במקום גיל טופז.

### חיים אישיים
קפלן נשוי ואב ל-4 בנות. מתגורר במודיעין.

## קישורים חיצוניים
* 
* סקירה של יאיר קפלן מנכ"ל בנק ירושלים בכנס הנדל"ן של דה מרקר, באתר LinkedIn
* 

## הערות שוליים

קטגוריה:מנהלי בנקים ישראלים
קטגוריה:בוגרי תיכון הימלפרב
קטגוריה:בוגרי האוניברסיטה העברית בירושלים
קטגוריה:עובדי בנק ישראל
קטגוריה:ישראלים שנולדו ב-1971
ג'ורדי סוויבל

**ג'ורדן "ג'ורדי" סוויבל** (באנגלית: **Jordan "Jordi" Swibel**; נולד ב-13 באפריל 1999) הוא כדורגלן אוסטרלי-יהודי המשחק בעמדת החלוץ בוואלור.

## קריירה
לאחר שהחל את הקריירה בקבוצת הנוער של הכח סידני סיטי איסט  החצי-מקצוענית, בשנת 2018 עבר לקבוצת הנוער של סידני, ובעונת 2019/2020 זכה עימה באליפות הליגה לנוער.

הוא ערך את הופעת הבכורה שלו בקבוצה הבוגרת ב-4 בינואר 2020, כשעלה כמחליף בדקה ה-87 בניצחון קבוצתו בחוץ 2–1 על אדלייד יונייטד. הוא שיחק גם בשני משחקי ליגת האלופות האסיאתית, וזכה עם הקבוצה באליפות הליגה האוסטרלית.

ביולי 2021 חתם בווסטרן סידני וונדררס, גם היא מליגת העל האוסטרלית.

לאחר שהגיע למחנה אימון בסלובניה וערך אימונים עם קבוצת מ.ס. אשדוד מליגת העל, ב-31 ביולי 2022 חתם בהפועל נוף הגליל מהליגה הלאומית.

ב-12 בינואר 2024 חתם בוואלור מליגת העל הקנדית.

## קישורים חיצוניים

* 

## הערות שוליים

קטגוריה:יהודים אוסטרלים
קטגוריה:כדורגלנים יהודים
קטגוריה:כדורגלנים אוסטרלים
קטגוריה:חלוצי כדורגל יהודים
קטגוריה:חלוצי כדורגל אוסטרלים
קטגוריה:כדורגלני סידני
קטגוריה:כדורגלני וסטרן סידני וונדררס
קטגוריה:כדורגלני הפועל נוף הגליל
קטגוריה:ספורטאים זרים בקנדה
קטגוריה:אוסטרלים שנולדו ב-1999
ולדימיר יוכלסון

**ולדימיר יוכלסון** (ברוסית: **Владимир Иохельсон**; 14 בינואר 1855 – 2 בנובמבר 1937) היה אתנוגרף יהודי-רוסי וחוקר ילידי הצפון הרוסי.

## ביוגרפיה
יוכלסון הגיע ממשפחה יהודית אמידה ודתית. הוא למד בבית המדרש לרבנים בווילנה, שם השתתף בקבוצה הסוציאליסטית, המהפכנית "נרודניה ווליה".  נאלץ לעזוב את רוסיה ב-1875, הוא נסע תחילה לברלין ולאחר מכן ב-1879 לשווייץ, שם נשאר ארבע שנים, למד בציריך ולאחר מכן לימד שם בבית ספר, תוך שמירה על קשר עם התנועה המהפכנית כעורך פרסום שלה שהייתה לו תפוצה חשאית ברוסיה. בשובו לרוסיה ב-1884 הוא נעצר ונכלא לשלוש שנים במבצר פטרו-פבלובסק בסנט פטרבורג, ובשנת 1887 נידון בפקודת הצאר לגלות לעשר שנים בצפון סיביר, במחוז יקוטסק. 

בסיביר ערך יוכלסון מחקר מיוחד על השפה, המינהגים והפולקלור העממי של התושבים הילידים, במיוחד של שבטי הטונגוס, היאקוטים והיוקאגרים שנעלמו במהירות באותה תקופה. מאמריו בנושאים אלה החלו למשוך תשומת לב, ובשנת 1894 הוא וחבר גולה אחר, ולדימיר בוגוראז (גם הוא ממוצא יהודי), צורפו למשלחת הראשונה של החברה הגיאוגרפית הרוסית הקיסרית (1894– 1897), שנשלחה לאותו חלק של סיביר על חשבון פטרון רוסי עשיר של אמנות ומדע בשם אלכסנדר סיביריאקוב. במשלחת ההיא תיעד יוכלסון בקרב הילידים באזורים המרוחקים שני ניבים יוקאגריים שנחשבו כנכחדים. החברה הגיאוגרפית הקיסרית פרסמה את תגליותיו בתחום האתנולוגיה, בעוד שהדיווחים הלשוניים של חקירתו נרכשו לפרסום על ידי האקדמיה הקיסרית למדע.

כאשר התארגנה משלחת גדולה לצפון מזרח רוסיה ואלסקה, שנקראה משלחת Jesup למשך חמש שנים, על ידי המוזיאון האמריקאי להיסטוריה של הטבע (ניו יורק), המליצה האקדמיה הקיסרית הרוסית למדעים, על יוכלסון ובוגוראז כאנשים המתאימים ביותר לתרום להצלחת המשלחת כי הם הכירו את הארץ ואת שפות הילידים.

לצורך המשלחת בילה יוכלסון שנתיים וחצי בצפון הרחוק, וחקר בעיקר את הקוריאקים, היוקאגירים והיאקוטים. הוא היה מלווה באשתו דינה ברודסקיה, רופאה מוסמכת, שדאגה לכל העבודה האנתרופומטרית והרפואית, ולרוב הצילומים. המשלחת נועדה ליצור תיעוד מקיף של העמים הנחקרים, ונאספו מגוון רחב מאוד של חפצי אמנות וחפצים חומריים, כמו גם ממצאים אתנוגרפיים סופיים והערות שטח שנכתבו על ידי החוקרים במשלחת. יוכלסון חזר עם המשלחת לארצות הברית, וחקר שם את החומר שאספו הוא ואשתו, שליוותה אותו במסע האחרון.

בשנים 1909–1911 יוכלסון הוביל את משלחת ריאבושינסקי של החברה הגיאוגרפית הרוסית הקיסרית לקמצ'טקה והאיים האלאוטיים, ולאחר מכן בין השנים 1912 עד 1922 היה אוצר חטיבה של המוזיאון לאנתרופולוגיה ואתנוגרפיה של האקדמיה הרוסית למדעים בסנט פטרבורג., והרצה באוניברסיטה שם. הוא היגר לניו יורק ב-1922 ובילה את שארית חייו בארצות הברית, שם חידש את הקשר שלו עם המוזיאון האמריקאי להיסטוריה של הטבע, ואחר כך עם מכון קרנגי בוושינגטון הבירה.

יוכלסון תרם רבות לכתבי עת מדעיים ברוסית, גרמנית ואנגלית. באנגלית יצירותיו המלאות המוכרות ביותר הן ספריו על "הקוריאקים" (1908) ו"הטונגוס היוקאגיר והיוקאגיריז" (1926); כן המדריך שלו לעמים ילידי אסיה הרוסית (1928) עבור המוזיאון האמריקאי להיסטוריה של הטבע. וכן תרם לחקירות הארכאולוגיות באיים האלאוטיים (1925) וחקירות ארכאולוגיות בקמצ'טקה (1928), שניהם עבור מוסד קרנגי.

## קישורים חיצוניים
* 

## הערות שוליים

קטגוריה:אנתרופולוגים יהודים
קטגוריה:מגלי ארצות
קטגוריה:מדענים יהודים
קטגוריה:יהודים רוסים
קטגוריה:רוסים שנולדו ב-1855
קטגוריה:רוסים שנפטרו ב-1937
פינקניוז

**פינקניוז** (באנגלית: ***PinkNews***) הוא עיתון מקוון בריטי להט"בי שהוקם על ידי בנג'מין כהן ב-2005.

העיתון מפרסם חדשות אקטואליה, בעיקר בתחום הזכויות להט"ב ברחבי העולם, וכן מציג ראיונות עיתונאיים עם אנשי תרבות ופוליטיקאים.

גרסה מודפסת של העיתון, *The PinkNews*, הושקה באופן רשמי ב-2006, אך בוטלה שנה לאחר מכן.

מאז 2013, העיתון מפעיל מדי שנה את פרסי PinkNews. הפרסים, עליהם מצביע הציבור לצד חבר שופטים, מכבדים את פועלם של פעילי להט"ב בתחום וכן דוברים פוליטיים ועסקים. בין הזוכים נמנים ג'ון ברקו, ניק קלג, ריצ'רד ברנסון, אד מיליבנד, אלכס סלמונד ודייוויד קמרון.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2005
נונאטאק וו

**נונאטאק וו** (באנגלית: **Wu Nunatak**) הוא נונאטאק ברכס נונאטאקי אאוטבק הממוקם באזור חוף פנל של ארץ ויקטוריה, שבאנטארקטיקה.

הנונאטאק ממוקם 15 קילומטרים צפונית - צפון-מזרחית מהר וייהופט.

## היסטוריה
### גילוי ומיפוי הנונאטאק

נונאטאק וו מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של הנונאטאק ניתן לו על ידי הוועדה המייעצת לשמות אנטארקטיים של ארצות הברית.

הנונאטאק נקרא על שמו של טיין ה. וו (Tien H. Wu), ששימש כחוקר קרחונים בתחנת מקמרדו בעונת המחקר (הקיץ האנטארקטי) שבשנים 1966–1967.

וו
וו
דני קלבו

**דניאל "דני" פדרו קלבו סן רומן** (בספרדית: **Daniel "Dani" Pedro Calvo San Román**; נולד ב-1 באפריל 1994 בווסקה שבספרד) הוא כדורגלן ספרדי המשחק בעמדת הבלם בקבוצת ריאל אוביידו.

## קריירת מועדונים
קלבו נולד בווסקה שבספרד, וגדל במחלקת הנוער של פניאס אוסקנסס. בשנת 2012 עבר למחלקת הנוער של נומנסיה, ובשנת 2013 החל לשחק בנומנסיה ב', קבוצת המילואים של המועדון.

ב-8 ביוני 2014 ערך את הופעת הבכורה שלו בקבוצה הראשונה של המועדון, בתיקו 1-1 נגד אייבר במסגרת הליגה הספרדית השנייה לעונת . ב-31 באוגוסט 2015 הושאל למשך עונה אחת ללבאנטה ב', קבוצת המילואים של לבאנטה.

לאחר חזרתו החל לשחק בנומנסיה באופן קבוע, וב-4 בפברואר 2017 הבקיע את שער הבכורה שלו, בניצחון 3-2 על אלקורקון במסגרת הליגה לעונת . בסך הכל ערך 73 הופעות ליגה במדי נומנסיה, בהן הבקיע שלושה שערים. בעקבות הגעה של דריק אוסדה למועדון, קלבו איבד את מקומו בהרכב הראשון ובסוף הושאל.

ב-24 בדצמבר 2018 הושאל קלבו למשך חצי עונה לאלצ'ה מהליגה הספרדית השנייה. ב-4 בינואר 2019 ערך קלבו את הופעת הבכורה שלו במועדון, בהפסד 2-1 לטנריפה במסגרת הליגה לעונת . ב-9 במרץ 2019 הבקיע את שער הבכורה שלו במועדון, בניצחון 1-0 על קדיס במסגרת המחזור ה-29 בליגה. בסך הכל ערך קלבו 20 הופעות ליגה במהלך תקופת ההשאלה, והבקיע שער אחד.

בחודש מאי 2019 חתם על חוזה קבוע באלצ'ה. בעונת , שהסתיימה בהפעלה ללה ליגה, ערך קלבו 41 הופעות ליגה והבקיע שער אחד. ב-26 בספטמבר 2020 ערך קלבו את הופעת הבכורה שלו בלה ליגה, בהפסד 3-0 לריאל סוסיאדד במסגרת המחזור השלישי לעונת 2020/2021. ב-20 בפברואר 2021 הבקיע את שער הבכורה שלו בלה ליגה, בניצחון 1-0 על אייבר במסגרת המחזור ה-24. בסך הכל ערך 23 הופעות ליגה בעונה זו, בהן הבקיע שני שערים.

ב-27 ביולי 2021 חתם קלבו על חוזה לשתי עונות בריאל אוביידו מהליגה הספרדית השנייה. ב-15 באוגוסט ערך את הופעת הבכורה שלו במועדון, בתיקו 2-2 נגד לוגו במסגרת המחזור הראשון בליגה לעונת . ב-26 במרץ 2022 הבקיע את שער הבכורה שלו במועדון, בניצחון 3-0 על פואנלברדה במסגרת המחזור ה-33 בליגה. בסך הכל ערך 41 הופעות ליגה בעונת , בהן הבקיע שער אחד.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני נומנסיה
קטגוריה:כדורגלני אלצ'ה
קטגוריה:כדורגלני ריאל אוביידו
קטגוריה:ספרדים שנולדו ב-1994
אבוס אטוייב

**אבוס אטוייב** (באוזבקית: **Abbos Abdurazzoqovich Atoyev**; נולד ב-7 ביוני 1986) הוא מתאגרף אוזבקי שהתחרה בקטגוריית משקל קל כבד ומשקל בינוני ופעמיים זכה בתואר אלוף העולם. בשנת 2008 הוא סיים לימודים באוניברסיטת בוכרה.

אבוס אטוייב נולד בשנת 1986 במחוז בוכרה של אוזבקיסטן הסובייטית. הוא התחיל להתאמן באגרוף בגיל צעיר. בשנת 2004 הוא השתתף באליפות העולם לנועד וזכה במדליית ארד.

בשנת 2007 הוא השתתף באליפות העולם וזכה במקום הראשון (ניצח את ארתור בטרבייב בגמר) במשקל קל כבד (עד 81 ק"ג). החל משנת 2008 הוא השתתף בקרבות במשקל בינוני (עד 75 ק"ג). בשנת 2008 הוא השתתף במשחקים האולימפיים והפסיד בקרב הראשון. בשנת 2009 הוא זכה באליפות העולם בפעם השנייה.

באליפות העולם של שנת 2011 אטוייב הפסיד בסיבוב הראשון לרטה מוראטה מיפן. בלונדון 2012 אטוייב הפסיד בחצי הגמר לרטה מוראטה שזכה במדליית זהב. על השתתפות באולימפיאדה זו הוענקה לו מדליית ארד.

אטוייב לא השתתף בתחרות בין-לאומית משמעותית לאחר 2012.

על הישגיו לקידום הספורט באוזבקיסטן הוא זכה במספר עיטורים.

## קישורים חיצוניים

קטגוריה:אלופי עולם באגרוף - משקל קל כבד
קטגוריה:משתתפי אולימפיאדת בייג'ינג (2008)
קטגוריה:משתתפי אולימפיאדת לונדון (2012)
קטגוריה:ספורטאים אוזבקים
קטגוריה:ילידי 1986
יעלה ויבוא - פרויקט המחווה לשירי יורם טהרלב

[ממוזער|[יורם טהרלב]]
**יעלה ויבוא – פרויקט המחווה לשירי יורם טהרלב** הוא פרויקט הכולל שני אלבומים עם שירים של יורם טהרלב בביצוע זמרים מישראל, כולל ביצוע של יורם טהרלב והגבעטרון לשיר "לילות" שכתב טהרלב לדורית ראובני ודודו זכאי.

## המיזם
"צאן ברזל" הוא מיזם מוזיקלי שנועד להנציח יצירות של משוררים ופזמונאים ישראלים. "יעלה ויבוא", פרויקט המחווה לשירי יורם טהרלב שהופק על ידי חברת צאן ברזל מוזיקה, הוא הפרויקט הראשון במסגרת המיזם. האלבום הראשון במסגרת הפרויקט יצא ב-2021 והשני ב-2022.

ב-18 באפריל יצאו הסינגלים הראשונים במסגרת הפרויקט, "הביתה לחזור" בביצוע אודיה אזולאי אשר נכלל גם באלבום הבכורה שלה "אור" ובשביל אל הבריכות בביצוע לירון עמרם.

בהמשך שידרה קשת 12 סדרה קצרה בה נפגשים אומנים מהפרויקט עם יורם טהרלב ומדברים על השירים שביצעו בפרויקט.

בפרויקט משתתפת נכדתו של יורם טהרלב, קמה ורדי, שמבצעת את "אין אהבה אחרונה" על פי לחן שכתבה. אורן לביא הקליט לאלבום השני של הפרויקט את השיר "חומה שקופה", שאותו גם הלחין.

בפרויקט בוצעו גם שירים של רבקה זהר, בהם "חלקת אלוהים" בביצוע יונתן רזאל שנכלל גם באלבומו "50" ו"על כפיו יביא" בביצוע עדן חסון.

## רשימת רצועות

#### חלק א'

#### חלק ב'
מפיקים צאן ברזל מוזיקה בע"מ (מבית ארומה מיוזיק) יצא בשנת 2021 ובשנת 2022

## קישורים חיצוניים
* 
* 
* 
* 
* 
* 
* 
*הפרויקט המלא של יעלה ויבוא להאזנה
*חלק א' של פרויקט יעלה ויבוא להאזנה
*חלק ב' של הפרויקט יעלה ויבוא להאזנה

## הערות שוליים

קטגוריה:אלבומי 2022
קטגוריה:אלבומים בעברית
קטגוריה:אלבומי אוסף מ-2022
קטגוריה:אלבומי הוקרה
קטגוריה:אלבומי אוסף בעברית
קטגוריה:אלבומי חברת ארומה מיוזיק
איחוד הרבנים במדינות האסלאם

**איחוד הרבנים במדינות האסלאם** או **ועידת הרבנים במדינות האסלאם** הוא ארגון של רבני מדינות מוסלמיות שהוקם בשנת 2019. הארגון מסייע לקהילות יהודיות במדינות בעלות רוב מוסלמי.

## פעילות הארגון
הארגון פועל במטרה לסייע לקהילות יהודיות מקומיות. באיגוד למעלה מ-40 רבנים.

זהו הארגון היחידי המאגד רבנים וקהילות יהודיות במדינות מוסלמיות, בדומה לארגוני רבנים הקיימים ביבשות אחרות בעולם.

הארגון מורכב מרבנים המייצגים את כל העדות והקהלים היהודיים האורתודוקסיים, אשכנזים וספרדים כאחד, המתגוררים במדינות חברות הארגון לשיתוף פעולה אסלאמי.

בין המדינות בהן פועל הארגון: תוניסיה, מרוקו, אוגנדה, ניגריה, קוסובו, אלבניה, טורקיה, איראן, קירגיזסטן, אוזבקיסטן, צפון קפריסין, איחוד האמירויות הערביות, והרפובליקות טטרסטן ובשקורטוסטן, ועוד.

הארגון פועל בשיתוף פעולה עם הרבנות הראשית לישראל ובין היתר פועל בתמיכת הרב הראשי לישראל הרב יצחק יוסף.

בנשיאות הארגון רבנים המייעצים לו בנושאי הלכה, בהם הרב מנדי חיטריק  שליח חב"ד והרב האשכנזי של טורקיה, המשמש כיו"ר הארגון; החכם באשי של טורקיה הרב יצחק חליבה, רבה הראשי של תוניסיה הרב חיים בית, הרב הראשי לאיראן הרב יהודה גראמי; הרב הראשי לקזחסטן הרב ישעיהו הכהן והרב לאיחוד האמירויות הרב לוי דוכמן.
עד פטירתם היו חברים בה גם הרב הראשי ליהודי סוריה ולבנון הרב אברהם חמרה והרב שמעון אליטוב, חבר מועצת הרבנות הראשית בישראל.

הצורך בארגון עלה בשל התפתחות הקהילות היהודיות בארצות אלו, והתחזק עם החתימה על הסכמי אברהם ועם פתיחת מדינות כמו איחוד האמירויות לתיירות ואנשי עסקים ישראלים.

הארגון דן ומציג נושאים ובעיות רוחביות הקיימות בכלל המדינות המוסלמיות, ובכך נותן פתרון לרבני המדינות לקדם עניינים יהודיים במדינתם דרך ארגון רבני בינלאומי.

הארגון מסייע לחיי היום יום של יהודים, ופועל להקמת מקוואות וייבוא אוכל כשר ולעיתים מעורב בפעילות הומניטרית להצלת יהודים, בדיאלוג בין-דתי ובהידוק היחסים בין יהודים למוסלמים.

כחלק מפעילותו נפגשים רבני הארגון עם ראשי מדינות, ובסוף שנת 2021 התקיים באנקרה מפגש של הארגון אותו אירח נשיא טורקיה רג'פ טאיפ ארדואן.

## ראו גם
* יהדות המזרח

## קישורים חיצוניים

* 

## הערות שוליים

קטגוריה:אגודות רבנים
קטגוריה:יהדות ארצות האסלאם
ילד המחר (שיר)

"**ילד המחר**" הוא סינגל שהוקלט על ידי הזמרת הישראלית אילנה אביטל. הוא יצא לאור בשנת 1990, על ידי חברת התקליטים הד ארצי, כסינגל מתוך האלבום "ילד המחר".

## רקע וכתיבה
השיר נכתב והולחן על ידי אהוד מנור ואביטל והופק על ידי אריק רודיך. לשיר לא הופק וידאו קליפ רשמי, אולם ב-2012 פורסם אודיו לא רשמי שלו ביוטיוב.

## הצלחה
ב-7 באוגוסט 1990 נכנס השיר למצעד הפזמונים השבועי של רשת ג' במקום השמיני. ב-21 באוגוסט עלה למקום השלישי – המיקום הגבוה ביותר בו דורג. ב-25 בדצמבר, לאחר תשעה עשר שבועות רצופים, יצא מהמצעד. במצעד הפזמונים העברי השנתי ה'תשנ"א הגיע "ילד המחר" למקום ה-28.

## מיקומי שיא

## הערות שוליים

קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אילנה אביטל
קטגוריה:סינגלים בהוצאת הד ארצי